Page:Donald M'Donald (2).pdf/4

 The Gordon is gude in a hurry,

And Campbell is steel to the bane,

And Grant, and M'Kenzie, and Murray,

And Cameron will hurkle to nane.

The Stuart is sturdy and wannel,

And sae is M‘Leod and M'Kay,

And I, their gude-brither, M'Donald,

Shall ne'er be the last in the fray.

Brogues and brochen and a',

Brochen and brogues and a',

And up wi' the bonny blue bonnet,

The kilt and the feather and a'.

SIT ye down here my cronies, and gie me your

crack;

Let the win' tak the care o' this life on its back,

Our hearts to despondency we pe'er will submit,

For we've aye been provided for, and sae will

we yet.

And sae will we yet, &c.

Let the miser delight in the hoarding of pelf,

Since he has not the saul to enjoy it himself:

Since the bounty of Providence is new ev'ry day,

As we journey thro' life, let us live by the way.

Let us live by the way, &c.

Then bring us a tankard of nappy good ale,

For to comfort our hearts, and enliven the tale;